Wir, Conrat, von gottes vergùnstung abbt, und wir, der convent gemainlich des gotzhuses Allerhailigen zuͦ Schaffhusen, Sant Benedicten ordens, Costentzer bistumbs, bekennen mit disem
brief und tuͦnd kund mengklichem, als wir ✳ und unser gotzhus biszhaͤr zuͦ järlichem zinsz gehept haben sibenundzwaintzig mut roggen, zwen mut bonen und fùnff schilling pfenning von den
erwirdigen, gaistlichen frowen, aͤpptissin und convent des gotzhuses zuͦ Kungszfeld, Sant Claren ordens, die si uns jaͤrlichs zuͦgeben schuldig gewesen sind von usser und ab dem hof und dem zechenden, den
man nempt Schafhusen, ✳ gelegen in dem kilchspel zuͦ Stouffen, ✳ so dieselben frowen vorzytten von den Gaͤsslern ankomen ist ✳ und dartzuͦ ain jegklicher, ✳ der uff dem hof sitz schuldig ist ✳ jars ✳ ainen dienst
zuͦ tuͦnd oder dafùr zwoͤlf schilling zuͦgeben, ✳ als das von alter harkomen ist, dessglichen als wir dann ettlich pfenningzinsz haben zuͦ Maisterschwang, ✳ als die hernach begriffen sind: item Hennsli
Walder git drissig schilling minder sechs haller. item Uͤly Walder git sibendhalben schilling. item der Zoͤger git ain pfund. item der Sigrist git sechs schilling haller ✳ und dartzuͦ sind si all vier
schuldig, ✳ jegklicher alle jar ainen dienst zuͦtuͤnd ✳ oder dafùr fùnff schilling zuͦgeben, ✳ als das in unsern urberbuͤchern aigenlich verschriben ist, und als dann unser vorfaren soliche unsere järliche
gùlt und gerechtikeit den vorgenanten frowen zuͦ Kungszfeld vormals uff widerruͦff zuͦkouffende gegeben haben, innhalt der briefen darumb gemacht, das wir nù da soͤliche gùlt und zinsz mit aller
gerechtikeit als die uns und unserm gotzhus zuͦgehorig gewesen sind und als unser vordern und wir die inngehebt und harbracht ✳ den obgenanten frowen zuͦ Kungszfelden, iren nachkomen und irem gotzhus
fùr uns und unsere nachkomen ✳ ains rechten, staͤtten und ewigen kouffs, öne alles widerkouffen und abloͤsen mit ainhelligem raut und zittlicher und guͦter vorbetrachtung, recht und redlich zekoͧffen
geben haben und in craft diss briefs geben, ✳ in aller form und wise, also soͤlicher ewiger kouff ✳ nach gewonheit und recht, gaistlicher und weltlicher rechten und gerichten, craft und macht haben sol und
mag ✳ umb zwayhundert und zwenundfùnfftzig ✳ alles Rinischer guͦter und genèmer guldin, ✳ dero wir von den genanten frowen zuͦ Kungszfeld gar und gentzlich gewert und bezalt sind, ✳ also das wir si
und ire nachkomen dero in craft diss briefs fùr uns und unsere nachkomen ✳ quitt, ledig und los lassen und sagen also, das die vorgenanten kofferin und ire nachkomen die vorbemelten jaͤrlichen gùlt
und zinsz ✳ mit aller gerechtikeit und zuͦgehoͤrd hinfùr ewigklich innhaben, nutzen, niessen, besetzen, entsetzen, verkouffen, versetzen ✳ und damit tuͦn und lassen soͤllen und mogen ✳ als mit irem aigenlichen
guͤt, ✳ öne unser, unserer nachkomen und mengklichs von unsern wegen sumen, hindernussz und widersprechen. und hieruff verzihen und begeben wir uns fùr uns und unsere nachkomen
gegen den vorgenanten frowen, aͤpptissin und convent zuͦ Kungszfeld, und iren nachkomen aller unser aigenschaft und rechten, ✳ so unser gotzhus, unser vordern und wir zuͦ der vorbemelten jaͤrlichen
gùlt und gerechtikeiten gehept haben ✳ und kùnfftiklich haben oder gewynnen moͤchten. ✳ und geloben und versprechen òch fùr uns und unsere nachkomen by unsern wirden und eren ✳ solichen obgemelten kouff ✳ wär und staͤt zuͦhalten ✳ und dawider niemer zereden, ✳ zeschaffen noch zutuͦnd ✳ by ùbergebung aller und jegklicher unser und unsers gotzhuses fryheiten, gnaden, privilegien, gaistlicher
und weltlicher luten und gerichten, dero wir uns hiewider behelffen moͤchten, ✳ sunder och des rechten das gemain verzihungen abstellet ✳ und ob dehain brief geschrifften, urber oder rodel, kunftiklich erfunden und fùrgebotten wurden, wir hetten die von uns selbs ✳ oder wàren uns von dem gotzhus Kungszfelden ankomen, ✳ die uns von der vorbemelten gult wisten und saiten, ✳ die soͤllen wir
inen zuͦ iren handen antwurten und das beschehe und si werden funden ✳ oder inen geantwurt oder nit, so sollen si doch uns noch unsern nachkomen nùtz und den obgenanten koͤfferin iren
nachkomen und irem gotzhus dehainen schaden beͣren noch bringen, sunder durchstrichen tod und absin, ✳ und als hierinne bemeldet worden ist, das wir von dem gotzhus Kungszfelden der
vorbemelten gùlthalb ✳ ain gegenbekantnùss haben innhalt ains briefs, des darum wise uff allerhailigen tag nach Cristi gepùrt dritzehenhundert und drissig jar und won wir jetzo nit
wissen, das wir soͤlichen brief haben, so ist hierinne desshalb sunderlich beredt worden, ob solicher brief yemer funden und furgebotten wurd, das der den obgenanten frowen und iren nachkomen
von uns und unsern nachkomen ✳ zuͦ iren handen ✳ ubergegeben werden soͤlle ✳ den abzetuͦnd und zuvˀnichten hierinne arglist und boͤs gevaͤrd gentzlich vermitten. ✳ und des zuͦ urkund haben
wir, vorgenanter abbt Conrat, unser apptye insigel und wir, der convent, unsers convents gemain insigel fur uns und unser nachkomen geton hengken an disen brief, geben an dem
nùnùndzwàintzigisten tag des monots mayen nach Cristi gepurt viertzehenhundert und im zwayundachtzigisten jarenn.